Jukeboks

**Jukeboks** eller **jukebox** er en maskin som er automatisert, vanligvis med myntinnkast og knappestyring, kan spille singelplater eller CD-er. Jukebokser ble masseprodusert allerede fra 1889 og ble gjerne plassert på offentlige steder som kaféer etc. De var svært populære før de bærbare musikkspillerne ble lansert, men er fortsatt i bruk på noen serveringssteder i Norge.

## Jukeboksens historie
Den klassiske jukeboksen har knapper, med bokstaver og tall, slik at man kan velge fra en liste over melodier ved at man ved å trykke på en bokstav og et tall kan angi hvilke melodi man velger å spille.

Myntdrevne musikkbokser og spillerpianoer var de første formene for automatiserte myntdrevne musikalske automater. Disse enhetene brukte papirruller, metallskiver eller metallsylindere for avspilling av musikken. På 1890-tallet fikk disse automatene selskap av maskiner som brukte opptak i stedet for faktiske fysiske instrumenter. De fleste automatene kunne spille kun en melodi, men noen inneholdt karuseller eller andre mekanismer som gjorde det mulig å velge mellom flere melodier etter eget ønske. For i 1918 patenterte Hobart C. Niblack en ny mekanisme og den første selektive jukeboksen ble introdusert i 1927 av Automated Musical Instrument Company, senere kjent som AMI. I 1928 kombinerte Justus P. Seeburg, som produserte spillerpianoer, en elektrostatisk høyttaler med en platespiller som var myntdrevet. Denne lydtelefonmaskinen var bred og klumpete fordi den hadde åtte separate platespillere montert på en roterende pariserhjullignende enhet, slik at man kunne velge mellom åtte forskjellige melodier. Senere versjoner av jukeboksen inkluderte Seeburgs Selectophone med 10 platespillere montert vertikalt på en spindel. Ved å manøvrere tonearmen opp og ned, kunne kunden velge mellom 10 forskjellige melodier. Mange produsenter startet produksjon av jukebokser, inkludert: 1890-tallet Wurlitzer, slutten av 1920-tallet Seeburg, 1930-tallet "Rock-Ola" (hvor navnet faktisk er basert på firmaets grunnlegger, David Cullen Rockola), Sound Leisure og Crosley.

Ordet "jukebox" kom i bruk i USA fra 1940. Utsende utviklet seg fra de vanlige trekassene tidlig på tretti-tallet til vakre lysshow med marmorert plast og fargeanimasjon i Wurlitzer 850 Peacock i 1941. Etter krigen begynte jukeboksene å bli visuelle attraksjoner med bobler, bølger og sirkler med skiftende farge når musikken ble spilt.

Automatene telte antall avspillinger av de forskjellige platene slik at eieren av maskinen kunne la populære plater forbli, mens melodier som ble spilt mindre kunne erstattes. Noen fikk en boks på hvert av bordene kafeen som fungerte slik at man kunne velge melodi fra der man satt (en slags fjernkontroll). Jukeboksens historie har fulgt teknologiske utvikling. Stereolyd ble populært på begynnelsen av 1960-tallet, og sener fikk noen også en skjerm hvor en kunne se en film (musikkvideo).

Selv om jukeboksen ofte er forbundet med tidlig rock and roll-musikk var det i jukeboksens barndom klassisk musikk, opera og swingmusikk som ble spilt. Jukebokser var mest populære fra 1940-tallet til midten av 1960-tallet.

## Bilder

Fil:Brooks stevens per john gabel manufacturing co., jukebox kuro, chicago 1940.jpg|Gabel kuro fra 1940
Fil:Seeburg jukebox 2.jpg|Seeburg
Fil:Seeburg Select-o-matic jukebox detail 01A.jpg|Seeburg Select-o-matic fra 1949, håndterer opptil 100 LP-er
Fil:Seeburg Select-o-matic jukebox detail 03.jpg|Seeburg Select-o-matic, detalje
Fil:Tableside juke box 01.jpg|Bord delen (fjernkontroll) av en Seeburg Wall-o-Matic
Fil:Kos-Kos city-Jukebox AMI 200-03ASD.jpg|AMI 200
Fil:AMI Stereophonic Jukebox.JPG|AMI stereo
Fil:Music-Box "Rock-Ola" für 60 Single-Schallplatten, um 1960.jpg|Rock-Ola med 60 Singler fra 1960
Fil:Haslach an der Mühl - Rock-ola tempo 200 HI-FI.jpg|Rock-ola tempo 200 HI-FI.
Fil:Rock-Ola Capri II.jpg|Rock-Ola Capri II
Fil:Filben Maestro juke box 01.jpg|Filben FP-300 Maestro fra 1948
Fil:Midcentury 12-disc Wurlitzer jukebox 02.jpg|Wurlitzer med 12 plater fra midten av 1920-tallet
Fil:Midcentury 24-disc Wurlitzer jukebox 02.jpg|Wurlitzer 24 plater fra midten av 1920-tallet
Fil:Wurlitzer 1100 jukebox, designed by Paul Fuller, 1948, metal, glass, wood, plastic - Museum für Angewandte Kunst Köln - Cologne, Germany - DSC09472.jpg|Wurlitzer 1100 fra 1948
Fil:Wurlitzer jukebox - Collings Foundation - Massachusetts - DSC06784.jpg|Wurlitzer
Fil:Memphis Coffee 031.JPG|Wurlitzer
Fil:Dscn2823-Wurlitzer-3500-Zodiac-On.jpg|Wurlitzer fra 1971
Fil:Dscn2824-Wurlitzer-3500-Zodiac-On-Open.jpg|Wurlitzer-3500-Zodiac, åpnet
Fil:Dscn2825-Wurlitzer-3500-Zodiac-internal-playing.jpg|Wurlitzer-3500-Zodiac, mekanisme
Fil:Jukebox Orphéau - Série Tournesol - Tiroirs et disques 33 tours.jpg|Orphéau - Série Tournesol, for 20 LPer
Fil:TouchTunes Digital Jukebox.jpg|TouchTunes Digital Jukebox


## Referanser